Source: http://www.szcoportal.sk/33/prijmy-ktore-plynu-manzelom-z-bezpodieloveho-spoluvlastnictva-uniqueidmRRWSbk196FPkyDafLfWAKMZRRfHpUrVrudj97OrNLF_C_8lOwF12A/
Timestamp: 2018-05-23 20:38:30+00:00

Document:
7.12.2017, Ing. Marcela Prajová, Zdroj: Verlag Dashöfer
5.3.11.4.2 Príjmy, ktoré plynú manželom z bezpodielového spoluvlastníctva
Zahŕňanie príjmov z prenájmu (§ 6 ods. 3 ZDP) a ostatných príjmov (§ 8 ZDP), ktoré plynú manželom z ich bezpodielového spoluvlastníctva, do základu dane je vymedzené v § 4 ods. 8 ZDP. Zahŕňanie príjmov z kapitálového majetku (§ 7 ZDP) ), ktoré plynú manželom z ich bezpodielového spoluvlastníctva, do osobitného základu dane je vymedzené v § 7 ods. 9 ZDP. Manželia, ktorým plynú vyššie uvedené príjmy z ich bezpodielového spoluvlastníctva, zahrnú tieto príjmy do základu dane, resp. do osobitného základu dane podľa § 7 ZDPv rovnakom pomere, alebo sa môžu dohodnúť a uvedené príjmy zahrnúť do základu dane, resp. do osobitného základu dane podľa § 7 ZDPaj v inom pomere. V tom istom pomere sa zahŕňajú do základu dane, resp. do osobitného základu dane podľa § 7 ZDP aj výdavky vynaložené na dosiahnutie, zabezpečenie alebo udržanie týchto príjmov. ZDP nehovorí o tom, ako má dohoda manželov vyzerať a táto dohoda nemusí byť písomná.
To, na akom pomere delenia príjmov plynúcich z bezpodielového vlastníctva manželov sa manželia dohodnú, môže byť podmienené snahou optimalizovania daňovej povinnosti manželov, kedy jeden z manželov, napr. spĺňa podmienky oslobodenia a druhý nie, resp. „správnym” rozdelením príjmov manželia vo svoj prospech aplikujú ust. § 46a ZDP a pod.
Manželia, obaja dôchodcovia, prenajímajú nehnuteľnosť, ktorú vlastnia v bezpodielovom spoluvlastníctve manželov. V roku 2017 dosiahli príjmy z prenájmu vo výške 5 000,00 € a manžel aj príjem zo závislej činnosti v sume 1 000,00 €. Rozhodli sa, že príjmy z prenájmu budú deliť v pomere 52:48, t. j. manžel bude posudzovať príjem z prenájmu vo výške 2 600,00 € a manželka vo výške 2 400,00 €. Každý z manželov uplatní oslobodenie príjmu z prenájmu podľa § 9 ods. 1 písm. g) ZDP vo výške 500 € a vyčísli zdaniteľné príjmy z prenájmu:
manžel v sume 2 100,00 € (2 600,00 € – 500,00 €) a
manželka v sume 1 900,00 € (2 400,00 € – 500,00 €).
Manžel je povinný podať v súlade s ust. § 32 ZDP daňové priznanie, do ktorého uvedie príjmy zo závislej činnosti v sume 1 000,00 € a príjmy z prenájmu v sume 2 100,00 €. Manželka, ktorej zdaniteľné príjmy sú menej ako ½ nezdaniteľnej časti základu dane na daňovníka (1 901,67 €), nie je povinná podať daňové priznanie. Ak by si príjmy z prenájmu delili v pomere 50:50, boli by obaja manželia povinní podať daňové priznanie a obidvaja by platili daň.
Manželia v roku 2017 obdržali úroky z pôžičky, ktorú poskytli fyzickej osobe, vo výške 6 000,00 €. Tieto príjmy sa zaraďujú medzi príjmy podľa § 7 ods. 1 písm. c) ZDP a zdaňujú sa prostredníctvom podaného daňového priznania. Manželia môžu v súlade s ust. § 7 ods. 9 ZDP…

References: § 4
 § 7
 § 7
 § 7
 § 7
 § 46
 § 9
 § 32
 § 7
 § 7